Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3179

Az 1996. évi XXI. törvény és az Országos Területfejlesztési Koncepció 1998-as elfogadása óta eltelt idõszak tapasztalatai és a megváltozott körülmények – EU tagság, a változó közösségi politikák, új társadalmi-gazdasági kihívások, forradalmi változások az európai térben, a fejlesztéspolitikák területi szemléletének erõsödése – alapján szükségessé vált az ország területpolitikájának megújítása, ennek érdekében a korábbi koncepcióra támaszkodva új Országos Területfejlesztési Koncepció (OTK) megalkotása. Az EU legfontosabb területfejlesztési politikai dokumentuma, az ESDP is ajánlja, hogy a tagállamok rendelkezzenek érvényes területfejlesztési stratégiával és az azt megjelenítõ legitim dokumentummal. A koncepció tartalma · Az új dokumentum megalapozását több átfogó elemzés szolgálta, köztük az Országgyûlés által elfogadott, ill. elé kerülõ elsõ és második „Jelentés a területi folyamatok alakulásáról és a területfejlesztési politika érvényesülésérõl” (2001 és 2004), valamint „Az OTK felülvizsgálata” címû értékelés (2004). · A koncepció meghatározza azt a konszenzuson alapuló területi jövõképet, amely rögzíti az ország reálisan megkívánt térszerkezetét ill. területi jellemzõit. · A dokumentum rögzíti a jövõkép eléréséhez vezetõ, a kiegyensúlyozott területi fejlõdést biztosító átfogó, hosszú távú területfejlesztési politikai célkitûzéseket. · A koncepció kijelöli az ország egésze szempontjából meghatározó, az egyes régiókon átívelõ területi célokat. Az „ágazati” szakpolitikák számára megfogalmazott területi prioritások a különbözõ területekért felelõs szaktárcáknak a területi célok elérésében betöltött szerepét erõsítik. · A célok elérését szolgáló intézményi és eszközrendszeri feltételekrõl, vagyis a végrehajtási rendszerrõl a dokumentum elsõsorban alapelveket és bizonyos kritériumokat átfogó feladatokat jelöl ki. · A szubszidiaritás és decentralizáció jegyében a dokumentum az ország hét területfejlesztési régiójának saját – regionális intézményeik által megfogalmazott – koncepcionális céljait rögzíti. I. AZ ÚJ ORSZÁGOS TERÜLETFEJLESZTÉSI KONCEPCIÓ FUNKCIÓJA ÉS ALAPELVEI Az új OTK célja, hogy kijelölje az ország közép- és hosszú távú területfejlesztési politikai célkitûzéseit és prioritásrendszerét, valamint a területi szempontok konzekvens érvényesítésének feltételeit, mind az ágazati szakpolitikák, mind az országos, regionális, térségi programok kidolgozásához. Ezáltal megadja a nemzeti fejlesztési tervezés területi kereteit is. A területfejlesztési politika az ország fejlesztésével kapcsolatos területi célkitûzések konzisztens rendszere, melyet valamennyi fejlesztéspolitikának szem elõtt kell tartania. A területfejlesztési tevékenység azon fejlesztési beavatkozások csoportja, amelyek közvetlenül vagy közvetve területi célokat (pl. területi felzárkózás) szolgálnak, ill. egy adott területegység integrált fejlesztését valósítják meg. Az új értelmezés szerint a területfejlesztési politika céljainak elérését hat pillér szolgálja: a nem csak országos szinten jelen lévõ klasszikus területfejlesztési beavatkozások (1), a területileg integrált szakpolitikák (2), a területrendezés (3), a különbözõ területi szintek – különösen a regionális szint – fejlesztései (regionális politikák (4), a vidékfejlesztés (5), valamint a városfejlesztés (6). A koncepció nevében is tükrözõdik, hogy tartalmában továbbra is elsõsorban területfejlesztési jellegû, azonban a korábbinál nagyobb mértékben tekint ki a területi politika egészére. A dokumentumban megfogalmazott új területfejlesztési politika két, az elmúlt idõszak tapasztalatai alapján nyilvánvalóvá vált felismerésre épül. A területi célkitûzések nem érvényesíthetõk, és az ország területileg hatékony mûködése nem biztosítható olyan fejlesztéspolitikai rendszerben, amelyben a területfejlesztés egy, fõként csak saját eszközeire támaszkodó, mellérendelt szakpolitika a többi között (1); és amely meghatározóan központilag, országos szinten hozza meg döntéseit, illetve valósítja meg programjait (2). A területfejlesztési politika feladata már nem csupán annyi, hogy szelektíven beavatkozva kompenzálja a többi ágazat (politika) és a piaci folyamatok nemkívánatos területi hatásait. A megújuló területfejlesztési politika fõ funkciója az ország területileg hatékony mûködésének, kiegyensúlyozott területi fejlõdésének megteremtése, amely a fejlesztéspolitika hatékonyságának biztosítása mellett értelemszerûen irányul a területi leszakadás mérséklésére a területi versenyképesség és a fenntartható térségi fejlõdés biztosítására. Az új megközelítés szerint országos szinten minden tárcától, szakpolitikától megkívánt a térségi gondolkodás és a területi szemléletû tervezés, s ebben a területfejlesztésért felelõs kormányzati szerv területi koordinációs szerepkört lát el. Ugyanakkor a területi célok érvényesítésében meghatározó szerepet kapnak a régiók is, melyek az ágazatok (szakpolitikák) területi integrálásának és a területi érdekek érvényesítésének elsõdleges területi szintjét jelentik. A hagyományos felzárkóztató területfejlesztési funkciót azonban koncentráltabb formában a legelmaradottabb térségekre szûkítve kell mûködtetni. A vidékies (rurális) térségek – mint jellegzetes területi adottságú és problematikájú átfogó térségtípus – fejlesztésével kapcsolatos célkitûzések is a területi célok rendszerének részét képezik, ezért a koncepció az integrált vidékfejlesztés szemléletét is ötvözi. A több ágazatot integráló, jól lehatárolt beavatkozási területeken érvényesülõ, helyi kezdeményezésekbõl építkezõ vidékfejlesztés a területfejlesztési politika – vagyis a területi típusú célkitûzésrendszer – szerves része. A koncepció támogatja a hazai vidékfejlesztés kibontakozását (az eddigi, agrárgazdaság által dominált jellegének oldását), ezzel összhangban a vidékfejlesztési programozás fokozatos decentralizálását és a regionális területfejlesztési programozással való összhangjának erõsítését. Az OTK új, ambiciózus megközelítéseinek fontos ösztönzõje, hogy a Magyar Köztársaság számára az EU-tagság jelentõs fejlesztési források elérhetõvé válásával új fejlõdési perspektívát nyitott meg. A bõvülõ EU-támogatások célirányos és területileg hatékony felhasználásával jelentõsen gyorsítható a gazdasági fejlõdés üteme és mérsékelhetõek a társadalmi feszültségek. A hazai stratégiai tervezési rendszer koordinációjához és hatékonyságának erõsítéséhez a területfejlesztési politika érvényesítése adhat megbízható alapokat, mivel a különbözõ tervekben megfogalmazott fejlesztések mindegyike jól meghatározott térhez köthetõ, különbözõ szintû térségekben (régiókban, megyékben, kistérségekben, ill. településeken) valósul meg, az ott élõ polgárok érdekeit szolgálva. Így a területfejlesztésnek és területrendezésnek az eddiginél nagyobb szerepet kell vállalnia abban, hogy az ágazati fejlesztések térben összehangoltabban valósuljanak meg. A fejlesztések közötti területi szinergikus hatások kihasználásával és a helyi adottságokhoz, igényekhez való igazodás javításával ugyanis az egységnyi ráfordítással elérhetõ kedvezõ hatások megsokszorozhatók. Ehhez elengedhetetlen azonban, hogy térségi szinten is jól artikulált fejlesztési elképzelések legyenek. Az új OTK önálló területpolitikát jelöl ki Magyarország számára. A megfogalmazott célok és beavatkozási irányok ugyanakkor megfelelnek az EU területi kohéziós politikájának, valamint innovatív és rugalmas területi megközelítésben segítik érvényre jutni a lisszaboni és göteborgi irányelveket. Az OTK az Országos Fejlesztéspolitikai Koncepcióval (OFK) szoros összhangban készült, a két tervdokumentum egymást kiegészíti. Az OTK elsõsorban a területi jelenségekre és folyamatokra vonatkoztatva értelmezi az OFK fejlesztési elveit, ahol szükséges, ott speciális területi elveket is bevezet. Továbbá földrajzilag orientálja az OFK célkitûzéseit, és sajátos területi megfontolásokkal gazdagítja azokat. A fentiek miatt az OFK mellett az OTK is hatással lesz a 2007-2013 közötti idõszak EU által társfinanszírozott fejlesztéseinek a megtervezésére: · A koncepció a legkézenfekvõbb hatását az idõszak Nemzeti Fejlesztési Tervéhez (II. NFT) kapcsolódó regionális operatív programok esetében fejti ki. E programokban érvényre kell juttatni az OTK regionális szintû koncepcióit. · A következõ fejlesztési ciklus vidékfejlesztési tervezése során (II. Nemzeti Vidékfejlesztési Terv) érvényesíteni kell az OTK területi céljait, különös tekintettel a vidékfejlesztési ajánlásokra. · Az OTK hatást gyakorol az NFT ágazati jellegû operatív programjainak területi koordinációjára is, különösen a koncepció ágazatokra vonatkozó területi prioritásainak rögzítése révén. Az új OTK célrendszere Jövõkép Területi harmónia ESZKÖZ- ÉS INTÉZMÉNYRENDSZER HOSSZÚ TÁVÚ, ÁTFOGÓ TERÜLETFEJLESZTÉSI POLITIKAI CÉLOK 1. Térségi versenyképesség 3. Fenntartható térségfejlõdés, örökségvédelem 4. Területi integrálódás Európába 5. Decentralizáció és regionalizmus 2. Területi felzárkózás

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes